Covid-19: 24 toets positief by Dis-Chem in Boksburg | Maroela Media
Altesaam 24 personeellede van 'n Dis-Chem-apteek in die noorde van Boksburg aan die Oos-Rand het positief getoets vir die nuwe koronavirus wat Covid-19 veroorsaak.
Lizeth Kruger, nasionale kliniekbestuurder van Dis-Chem, het Saterdag in 'n verklaring gesê een personeellid het aanvanklik positief getoets vir Covid-19 waarna die betrokke apteek tydelik gesluit is sodat die gebou ontsmet kon word.
Volgens Kruger het die bestuur van Dis-Chem egter Dinsdag besluit om al die personeellede van dié apteek vir Covid-19 te laat toets. Personeellede wat in dié stadium reeds simptome van die virus getoon het, is dadelik in selfisolasie geplaas.
Twee personeellede het toe positief getoets hoewel hulle geen simptome getoon het nie. Albei is in kwarantyn geplaas.
Volgens Kruger is al die personeellede Donderdag wéér vir Covid-19 getoets waarna 20 personeellede se toetsuitslae positief teruggekom het. Nie een van dié pasiënte toon simptome van die virus nie. Hulle is ook intussen in kwarantyn geplaas, verduidelik Kruger.
Die betrokke apteek het intussen Vrydag weer ná 'n deeglike ontsmetting oopgemaak met nuwe personeel wat nou klante sal bystaan terwyl die ander personeellede aansterk.
Die nodige maatreëls is reeds by die apteek ingestel.
"Hierdie diagnoses beklemtoon hoe aggressief dié koronavirus toeslaan en ons doen 'n ernstige beroep op alle klante om sosiale afstand en die nodige higiëniese maatreëls toe te pas," het Kruger gesê.
Boksburg Dis-Chem In die nuus koronavirus
Hoe ontsmet mens n apteek met allerhande produkte? Die 20 wat getoets is, toon nie simptome nie. Ek neem aan die personeel het hulle afstand gehou, hande ontsmet en maskers gedra. Wie weet hoeveel klante is blootgestel? Ek is bevrees daar is nie juis keer aan hierdie ding nie.
Personeel by Dis-Chem hier naby my moet in opdrag van hulle hoofkantoor en CEO vir hulle maskers betaal. Teen 'n absoluut skandelike bedrag van R50 per masker kan meeste dit nie bekostig nie. Mens sal dink dat juis 'n apteek groep sorg sal neem en besin oor die nagevolge van so iets. Sterkte aan al die personeel!
Ek weet nie of julle die hele artikel wat in News24 verskyn het mooi gelees het mie. Me Kruger het genoem dat die feit dat 20 gevalle positief getoets is (noem dit maar die hele Dischem "dorpie"), 'n aanduiding is van die virus se ontsettende virulensie. Met my netelige mesdiese kennis is dit juis die teenoorgestelde. As byna die "hele dorpie" positief getoets het, MET GEEN SIMPTOME, dan is dit juis 'n aanduiding van die swak virulensie van die virus. Die definisie van virulensie is : die mate van skade wat die patogeen aan sy "host" veroorsaak. As die berig… Lees meer »
Daar was n vrou, nie seker van watter land nie, wat net vir n doktersondersoek moes gaan. Die dr het haar nie eers ondersoek nie niks en het op die omdersoek papier COVID-19 geskryf, maar sy het dit nie eers onder lede nie. Syt dit verder gevat en oorals op social media geplaas en dit wat selfs op nuus kanale ook gewees. Tot sy het genoem hoeveel ander word dan ook verkeerd getoets, want as jy n hartaanval gehad het dan word dit as COVID-19 aangeteken of n iemand in n motorongeluk sterf word daai persoon/persone as COVID-19 aangeteken. Ek… Lees meer »
Hier by Dischem in Witrivier loop al die personeel sonder maskers en handskoene terwyl ons as klante dit wel dra – wel sekeres – ongeveer 30 persent van die kliente